

ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΕΥΚΑΔΑΣ

ΝΟΜΟΣ ΛΕΥΚΑΔΑΣ

Λευκάδα, 25/08/2025

**ΔΕΛΤΙΟ ΤΥΠΟΥ**

**Ορκωμοσία του νέου Συμβούλου της Δημοτικής Κοινότητας Καλάμου, του Δήμου Λευκάδας, κ. Κωνσταντίνου Μπαλούρδου, από τον Δήμαρχο Λευκάδας Δρ. Ξενοφώντα Βεργίνη.**

**Ορκίστηκε από τον Δήμαρχο Λευκάδας, Καλάμου και Καστού Δρ. Ξενοφώντα Βεργίνη, για το αξίωμα του Τοπικού Συμβούλου,** ο αναπληρωματικός σύμβουλος του ίδιου συνδυασμού **«Λευκάδα Μπορείς» κ. Κωνσταντίνος Μπαλούρδος,** στην Δημοτική Κοινότητα Καλάμου, μετά την παραίτηση του Συμβούλου κ. Δημητρίου Σώλου, από τον ίδιο συνδυασμό, «Λευκάδα Μπορείς».

**Η τελετή της ορκωμοσίας πραγματοποιήθηκε στο Δημαρχείο Λευκάδας, σήμερα, Δευτέρα 25 Αυγούστου 2025,** παρουσία της **Προϊσταμένης του Τμήματος Πολιτικών Οργάνων του Δήμου Λευκάδας, κας Ελένης Καρύδη.**

**Ο Δήμαρχος Λευκάδας, Καλάμου και Καστού, Δρ. Ξενοφών Βεργίνης ευχήθηκε στο νέο Σύμβουλο καλή και εποικοδομητική θητεία στα νέα καθήκοντά του προς όφελος της Δημοτικής Κοινότητας Καλάμου και των δημοτών – πολιτών της.**

**Από τον Δήμο Λευκάδας**